Diari Oficial de la Generalitat Valenciana


Sumari del DOGV 5480, del 29-03-2007 (2007/2811)

Informació pública de les modificacions puntuals números 11, 12 i 13 del Pla General d'Ordenació Urbana.
--------------------------------------------------------------------------------------------------------

### Dades del document

Número de DOGV
:   5480

Data del DOGV
:   29-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2811


Data del document
:   23-02-2007

Organisme emissor
:   Ajuntament d'Asp

Tipus de document
:   Informació Pública

Descriptors 

:   * Aspe
    * administració local
    * pla d'urbanisme

El Ple de l'Ajuntament, en sessió ordinària celebrada el dia 22 de febrer de 2007, va acordar sotmetre a informació pública la documentació integrant de les modificacions puntuals números 11, 12 i 13 del Pla General d'Ordenació Urbana, consistents en:  
- Modificació puntual núm. 11: consistix en la modificació del nombre d'altures permeses tant en les UE 7-1, 7-2, 7-3, 7-6 U 7-5 del sòl urbanitzable detallat industrial com en la Zona 12 del sòl urbà "Av. de Navarra", passant de dos (2) plantes a tres (3) plantes a fi de possibilitar que cada una de les edificabilitat per parcel·la neta atribuïdes pel vigent PGOU a les esmentades unitats d'execució de sòl urbanitzable i Zona 12 de sòl urbà puguen realment arribar a materialitzar-se, atés que en l'actualitat les determinacions d'ordenació detallada relatives a la separació de l'edificació als límits de parcel·la, ocupació màxima de parcel·la, i número d'altura, provoca en molts casos la impossibilitat de materialitzar l'edificabilitat per parcel·la neta abans comentada.  
Tal modificació no suposa un augment de l'aprofitament tipus de les corresponents àrees de repartiment, ni un augment d'edificabilitat bruta d'estes unitats d'execució i zona de sòl urbà (aspectes estos d'ordenació estructural) així com tampoc suposa un augment de l'edificabilitat neta atribuïda a les parcel·les. Tampoc es modifiquen les determinacions d'ordenació detallada relatives a la separació de l'edificació als límits ni a l'ocupació màxima de parcel·la.  
- Modificació puntual núm. 12: consistix a reduir lleugerament la reculada de la línia d'edificació previst per l'ordenació detallada vigent del PGOU respecte de l'alineació de vial de les unitats d'execució 7-4 i 7-5 constituït pel primer tram de la futura ronda Nord (tram l'eix de la qual constituïx la línia de separació entre les UE 7-4 i 7-5). Respecte a l'alineació de tal vial es preveu en l'actualitat i reculada de les edificacions de 14 metres.  
Es planteja modificar tal reculada de la línia d'edificació per a reduir-la lleugerament, passant de 14 metres a 10 metres, amb idèntica finalitat que l'exposada en la modificació puntual núm. 11, és a dir possibilitar que, en les parcel·les de resultat recaients a tal vial puga materialitzar-se l'edificabilitat neta que li atribuïx el vigent PGOU, materialització que en l'actualitat resulta quasi impossible pel disseny de vials previst pel PGOU i per la preexistència d'edificacions industrials compatibles amb l'ordenació.  
- Modificació puntual núm. 13: consistix a introduir un nou precepte en les Normes Urbanístiques del PGOU, que seria l'art. 7.18.6.bis (dins de la Secció 2 - condicions particulars de la Zona 26 (UE 7) "Av. de Navarra" - del capítol XVIII del títol 7), a continuació del vigent art. 7.18.6, a fi de possibilitar la transferència d'edificabilitat entre parcel·les en aquells casos justificats per la preexistència d'edificacions industrials compatibles amb l'ordenació en les parcel·les de resultat derivades de la tramitació dels pertinents projectes de reparcel·lació, en els que l'edificabilitat neta atribuïda pel vigent PGOU siga molt superior a l'edificabilitat materialitzada per l'edificació existent. En tals casos l'esmentat excés d'edificabilitat podrà ser objecte de transferència cap aquelles altres parcel·les de resultat que admeten un excés d'edificabilitat respecte a la neta atribuïda pel pla, sense sobrepassar mai els paràmetres relatius al nombre màxim d'altura i d'ocupació màxima de parcel·la establits.  
La documentació integrant de les modificacions puntuals, junt amb l'expedient que es tramita, podran ser examinats en l'Àrea de Territori d'este ajuntament, en hores laborables, durant el termini d'un mes a comptar de la inserció d'este anunci en el Diari Oficial de la Comunitat Valenciana, durant el qual es podran formular les al·legacions que s'estimen convenients.  
El que es publica per a general coneixement.  
Aspe, 23 de febrer de 2007.- L'alcalde: Roberto Iglesias Jiménez.